Johan Henrik Andresen (1815–1874)

Johan Henrik Andresen (født 25. mars 1815 i Christiania, død 4. juni 1874) var en norsk kjøpmann og politiker fra Christiania. Han var sønn av Nicolai Andresen av Andresen-slekten fra Schleswig-Holstein.

Etter skoleår på Møllers Institut i Christiania arbeidet han på handelskontor i utlandet. Deretter var han handelsagent i hovedstaden, fra 1846 eide han Tiedemanns Tobaksfabrik og drev en engrosforretning i kolonialvarer.

I 1861 valgte kongen Andresen til styremedlem i Hypotekbanken. Han var i 1861 medlem av kommisjonen om konkursloven, 1872 av både den skandinaviske myntkommisjonen og av kommisjonen om pengestellet i Norge.

Andresen var 1856–63 medlem av formannskapet i Christiania, og siden av bystyret. Han var 4. representant til Stortinget fra valgkretsen Christiania, Hønefoss og Kongsvinger i stortingssesjonen 1874, hvor han var medlem av tollkomiteen. Andresen døde før sesjonen var over.

Referanser

Kilder 
 Lindstøl, Tallak: Stortinget og Statsraadet 1814-1914. Kristiania, 1914

Eksterne lenker 
 

Norske handelsfolk
Stortingsrepresentanter 1874–1876
Lokalpolitikere i Oslo
Personer fra Oslo
Nordmenn i tobakksbransjen
Andresen (slekt fra Schleswig-Holstein)